Краснодар хъарзынэу зыкъыщагъэлъагъуэ
Краснодар къалэм щекIуэкIащ бжымрэ дискымрэ жыжьэу дзынымкIэ Ипщэ, Кавказ Ищхъэрэ федеральнэ щIыналъэхэм я чемпионатрэ зэхьэзэхуэрэ. Абы хъарзынэу зыкъыщагъэлъэгъуащ Налшык дэт СШОР №1-м и спортсменхэм.
Дискыр дзынымкIэ зэпеуэм Пекъу Залинэ пашэныгъэр щиубыдащ (метр 43,33-рэ), бжыр дзынымкIэ зэхьэзэхуэм ещанэ щыхъуащ (метр 46,07-рэ) икIи спортым и мастерым и кандидатым и мардэр игъэзэщIащ. Пщащэр егъасэ Уэзрокъуэ Анзор.
Иджыри ди зы спортсмен Нэзэр Тимур ещанэ увы-пIэр щиубыдащ бжыр дзынымкIэ зэпеуэм (метр 48,89-рэ). Ар егъэхьэзыр Артамонов Артур.
КЪЭХЪУН Бэч.
